《奉和籀书周大士十首 其五》
明代·释古义

莫笑鹑衣结，寒来便负暾。桂枝香欲动，阳焰影频翻。

冷眼曾空世，忘机亦灌园。寥寥泉石下，有客到蓬门。

作者简介：古义，字自破。新会人。俗姓卢。出世丹霞，历诸上刹，皆典重职。晚隐新州竹院，瓶笠萧然，意泊如也。后闻角子继席丹霞，策杖来归，竟终于丹霞。著有诗百馀首。清光绪《广州府志》卷一四一有传。